**Hátralékkezelési hozzájárulás**

(1) A hátralékkezelési hozzájárulás a szociálisan rászorult személyek részére nyújtott, lakhatási kiadásokhoz kapcsolódó, lakhatást segítő pénzbeli ellátás, amely vissza nem térítendő szociális támogatásnak minősül. A települési önkormányzat hátralékkezelési hozzájárulásban részesíti azt a családot vagy személyt (továbbiakban adóst),

1. akinek

aa) a lakhatási kiadásokhoz kapcsolódó közüzemi hátraléka (a továbbiakban hátralék) meghaladja az ötvenezer forintot, és akinek a (2) bekezdésben meghatározott hátralékok valamelyikéből fennálló tartozása legalább hat havi, de a hátralék együttes mértéke nem haladja meg a 400.000,- Ft-ot, vagy

ab) a közüzemi díjtartozása miatt a szolgáltatást kikapcsolták, továbbá

1. akinek a háztartásában az egy főre jutó havi jövedelem nem haladja meg

ba) egy-, és kétszemélyes háztartás esetén a nyugdíjminimum 280%-át,

bb) három-, vagy többszemélyes háztartás esetén a nyugdíjminimum 200 %-át, valamint

1. akinek a háztartásában élő személyek nem rendelkeznek vagyonnal és
2. 100 m2 lakásnagyságot meg nem haladó lakásban lakik,

feltéve, hogy fizetési kézsége, képessége fennáll és vállalja a hátralék és a megállapított hátralékkezelési hozzájárulás különbözetének megfizetését.

(2) Az (1) bekezdés aa) pontja alkalmazása során hátraléknak minősül a lakhatási költségek körébe tartozó

1. közüzemi díjtartozás (vezetékes gáz-, áram-, víz- és csatornahasználati díj, szemétszállítás díja),
2. közösköltség-hátralék,
3. a lakbér, és lakáshasználati díj hátralék.

(3) A hátralékkezelési hozzájárulás ugyanazon lakásra csak egy jogosultnak állapítható meg, függetlenül a lakásban élő személyek és háztartások számától.

(4) A (3) bekezdés alkalmazásában külön lakásnak kell tekinteni a társbérletet, az albérletet, és a jogerős bírói határozattal megosztott lakás lakrészeit.

(5) A hátralékkezelési hozzájárulás a jogosult részére kerül folyósításra.

(6) A hátralékkezelési hozzájárulásban részesülő személy a hátralékkezelési hozzájárulás időtartamára lakásfenntartási hozzájárulásra jogosult.

(7) A hátralékkezelési hozzájárulást a rendelet 6. melléklete szerinti nyomtatványon kell igényelni. A kérelemhez csatolni kell:

a) a kérelmező és háztartása tagjainak jövedelméről szóló igazolásokat, nyilatkozatokat,

b) a bérbeadó és a szolgáltató igazolását a fennálló hátralék jogcíméről, összegéről és időtartamáról, vagy a közszolgáltatás kikapcsolásának tényéről,

c) a kérelmező nyilatkozatát a hátralékkezelési hozzájárulás havi mértékéről, ütemezéséről, fizetésének módjáról

 d) az adós nyilatkozatát, melyben vállalja a havonta esedékes hátraléktörlesztést (önrészt és a megállapított hozzájárulást is tartalmazó) igazoló bizonylat – tárgyhó 20. napjáig Nagykanizsa Megyei Jogú Város Polgármesteri Hivatala illetékes szervezeti egységénél történő – bemutatását.

(8) A hátralékkezelési hozzájárulás mértéke a hátralékkezelés körébe vont hátralék 50%-a, de legfeljebb 200.000,- forint.

(9) A hátralékkezelési hozzájárulás legfeljebb 12 havi részletben nyújtható a jogosultnak a hátraléktörlesztési önrész teljesítésére vonatkozó vállalásától függően.

1. A hátralékkezelési hozzájárulást, a jogosult részére a kérelem benyújtását követő második hónap első napjától kell megállapítani. A hozzájárulást havonta előre a tárgyhó 10. napjáig kell folyósítani.
2. Ha az adós egyidejűleg többféle hátralék kezelését kéri, akkor a hátralékkezelési hozzájárulást a kezelt hátralékok arányában kell megállapítani. Ha a kezelendő hátralékok együttes mértéke meghaladja az (1) bekezdés aa) pontjában meghatározott mértéket, akkor a hátralékkezelési hozzájárulást ahhoz a hátraléktípushoz kell nyújtani, amely leginkább veszélyezteti az adós lakhatási feltételeit.

(10) A hátralékkezelési hozzájárulás tovább nem folyósítható, és a támogatásra való jogosultságot meg kell szüntetni, ha a jogosult

1. az általa vállalt hátraléktörlesztés havi részletét nem teljesíti, és a (6) bekezdés d) pontja szerinti igazolás bemutatását elmulasztja,
2. a hátralékkezelési hozzájárulásban részesülő személy lakcíme illetékességet érintően a támogatás folyósításának időtartama alatt megváltozik,
3. meghal.

(11) Ugyanazon személy vagy háztartásának tagja a kérelem benyújtásától – ide értve az Szt. 55-55/C. §-ai alapján 2010. március 01. napjától 2015. február 28. napjáig megállapított adósságkezelési szolgáltatásban részesülőkkel megkötött együttműködési megállapodás időpontját is – számított 60 hónapon belül nem részesülhet hátralékkezelési hozzájárulásban.